Henrijs Kisindžers

Henrijs Alfrēds Kisindžers (; dzimis 1923. gada 27. maijā, miris 2023. gada 29. novembrī) bija ebreju izcelsmes ASV diplomāts un 1973. gada Nobela miera prēmijas laureāts. Ričarda Niksona un Džeralda Forda prezidentūras laikā Kisindžers ieņēma ASV Nacionālās drošības padomnieka, vēlāk arī ASV Valsts sekretāra amatus.

 Dzīvesgājums 
Dzimis kā Heincs Kisingers 1923. gadā Firtē Vācijā skolotāja ģimenē. 1938. gadā kopā ar vecākiem pārcēlās uz Londonu, tad uz Ņujorku. Otrā pasaules kara laikā dienēja ASV armijā. Studēja politikas zinātni Harvarda universitātē un 1954. gadā aizstāvēja doktora disertāciju A World Restored: Metternich, Castlereagh and the Problems of Peace 1812–1822.
Vēlāk strādāja par Harvarda Universitātes mācībspēku.

Starp 1969. un 1977. gadu Kisindžeram bija nozīmīga loma ASV ārpolitikā. Kisindžers iniciēja soļus, kas noveda pie otrā atslābuma perioda Aukstajā karā. Šajā laikā ASV uzlaboja attiecības ar Ķīnas Tautas Republiku, kā arī panāca miera līguma parakstīšanu, saskaņā ar kuru ASV izveda no Vjetnamas savu karaspēku un beidza Vjetnamas karu.

1972. gadā amerikāņu žurnāls TIME atzina Kisindžeru par Gada cilvēku.

Kisindžers nomira savās mājās Kentā, Konektikutas štatā, 2023. gada 29. novembrī 100 gadu vecumā. Viņam ir palikusi sieva Nensija Maginnesa Kisindžere; divi bērni, Dāvids un Elizabete; un pieci mazbērni.https://www.washingtonpost.com/obituaries/2023/11/29/henry-kissinger-dead-obituary/

 Atsauces 

 Ārējās saites 

Henrija Kisindžera biogrāfija Nobela prēmijas mājaslapā 

Kategorija:1923. gadā dzimušie
Kategorija:2023. gadā mirušie
Kategorija:ASV politiķi
Kategorija:ASV diplomāti
Kategorija:ASV valsts sekretāri
Kategorija:Nobela miera prēmijas laureāti
Kategorija:Vācijas ebreji
Kategorija:Bavārijā dzimušie
Kategorija:Simtgadnieki
Kategorija:Ar ordeni "Par nopelniem" apbalvotie (Ukraina)